Na temelju članka 61.a Zakona o državnim službenicima („Narodne novine“ broj: 92/05, 107/07, 27/08, 49/11, 150/11, 34/12, 38/13, 01/15), sukladno Uredbi o uvjetima i načinu izbora osoba na pripravništvo („Narodne novine“ broj: 100/11), i Zakona o odgoju i obrazovanju u osnovnoj I srednjoj školi NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, i 68/18

Osnovna škola Antuna Masle, Orašac raspisuje

JAVNI POZIV

za prijam osobe na stjecanje prvog radnog iskustva/pripravništvo

- PSIHOLOG/PSIHOLOGINJA

Kandidati trebaju ispunjavati i opće uvjete iz članka 4. st. 1. Uredbe o uvjetima i načinu izbora osoba na pripravništvo u državnim tijelima, kojim je propisano da se osoba može primiti na pripravništvo ako:

a) ima odgovarajući stupanj obrazovanja i struku predviđenu za obavljanje poslova radnog mjesta za čije se obavljanje prima na stručno osposobljavanje

b) nema radnog iskustva na odgovarajućim poslovima u smislu odredbi Zakona o državnim službenicima i Zakona o odgoju i obrazovanju u osnovnoj i srednjoj školi

c) za nju ne postoje zapreke za prijam u državnu službu utvrđene odredbom članka 49. stavka 1. Zakona o državnim službenicima i Zakona o odgoju i obrazovanju u osnovnoj i srednjoj školi

Iznimno od citiranog članka 4. stavka 1. podstavka a) Uredbe o uvjetima i načinu izbora osoba na pripravništvo u državnim tijelima, za osobe koje su prijavljene u evidenciju nezaposlenih osoba s akademskim ili stručnim nazivom, odnosno akademskim stupnjem stečenim prije stupanja na snagu Zakona o akademskim i stručnim nazivima i akademskom stupnju (»Narodne novine«, broj 107/2007, 118/12), stečeni akademski ili stručni naziv, odnosno akademski stupanj izjednačava se s odgovarajućim akademskim ili stručnim nazivom ili akademskim stupnjem u skladu s odredbom članka 14. toga Zakona.

Osobe koje se prijavljuju na pripravništvo dužne su dostaviti svoju prijavu Osnovnoj školi Antuna Masle u Orašcu, u roku

od 7.10.2019. – 15.10.2019..godine - objave Javnog poziva, sa svim traženim prilozima.

Nepravovremene i nepotpune prijave neće se razmatrati.

Popis prijavljenih kandidata Osnovna škola Antuna Masle u Orašcu dostavlja Hrvatskom zavodu za zapošljavanje radi provjere podataka o ispunjavanju propisanih uvjeta.

Nakon utvrđivanja koji kandidati ispunjavaju formalne uvjete iz Javnog poziva, Povjerenstvo za provedbu postupka prijma osoba na pripravništvo, provest će postupak selekcije kandidata obzirom na ostvarene rezultate tijekom školovanja/studiranja, i ukoliko ocijeni da je potrebno održati strukturirani intervju.

Popis kandidata koji ispunjavaju formalne uvjete iz Javnog poziva te vrijeme i mjesto održavanja strukturiranog intervjua bit će objavljeni na web stranici Osnovne škole Antuna Masle, Orašac najmanje 5 dana prije održavanja strukturiranog intervjua.

Odluku o izboru kandidata donosi ravnateljica Škole, vodeći računa o interesima, profesionalnim ciljevima, motivaciji kandidata, trajanju nezaposlenosti, trajanju školovanja/studiranja, prosjeku ocjena te rezultatima selekcije.

U prijavi na Javni poziv osobe trebaju navesti osobne podatke (ime i prezime, datum rođenja, adresu stanovanja, broj telefona, te e-mail adresu), naziv radnog mjesta na koje se prijavljuju te sve tražene priloge.

Uz prijavu obvezno je dostaviti sljedeće priloge i dokaze o ispunjavanju uvjeta i to:

1. životopis (vlastoručno potpisan)

2. dokaz o odgovarajućem stupnju obrazovanja (isključivo preslika diplome za kandidate koji se prijavljuju na mjesto za koje je uvjet završen odgovarajući sveučilišni ili stručni studij)

3. dokaz da nemaju radnog iskustva u zvanju za koje se obrazuju

4. dokaz o hrvatskom državljanstvu (hrvatsko državljanstvo se dokazuje isključivo preslikom domovnice)

5. uvjerenje o nekažnjavanju i da se protiv kandidata/kinje ne vodi kazneni postupak, ne starije od 6 mjeseci

Preslike traženih priloga ne moraju biti ovjerene, a osobe su prije sklapanja pisanog ugovora dužne dostaviti na uvid originalne dokumente.

Prijave s dokazima o ispunjavanju uvjeta podnose se u roku od 7.10.2019.. – 15.10.2019..godine godine - objave Javnog poziva od strane Hrvatskog zavoda za zapošljavanje, na adresu: Osnovna škola Antuna Masle Orašac, 20235 Zaton, Lujaci 2, s naznakom „Ne otvaraj - Javni poziv“.

Javni poziv će biti objavljen na Hrvatskom zavodu za zapošljavanje i web stranici Osnovne škole Antuna Masle, Orašac

Ravnateljica

Roberta Soko